
	[bookmark: DQC_RangeToBeChecked]1.
	Adoptarea ordinii de zi


Consiliul a adoptat ordinea de zi care figurează în documentul 10866/26.
	2.
	Aprobarea punctelor „A”

	
	a)	Lista fără caracter legislativ
	
	10822/26


Consiliul a adoptat toate punctele „A” care figurează în documentul sus-menționat, inclusiv toate documentele COR și REV lingvistice prezentate în vederea adoptării.
	
	b)	Lista cu caracter legislativ [Deliberare publică în temeiul articolului 16 alineatul (8) din Tratatul privind Uniunea Europeană]
	
	10823/26


Cercetare
	1.
	Pachetul Orizont Europa: programul-cadru pentru cercetare și inovare 2028-2034
	
	10460/26 + 
ADD 1-2
RECH

	
	a)	Programul-cadru și normele sale de participare și de diseminare
	[image: First reading][image: Item based on a Commission proposal]
	10464/26

	
	b)	Programul specific de implementare a Programului-cadru Orizont Europa
Abordare generală parțială
aprobat de Coreper, partea I, la 24.6.2026
	[image: Special legislative procedure][image: Item based on a Commission proposal]
	10465/26


Consiliul a ajuns la abordări generale parțiale cu privire la Regulamentul privind programul-cadru pentru cercetare și inovare Orizont Europa pentru perioada 2028-2034 și la Decizia Consiliului privind programul specific de punere în aplicare a programului-cadru pentru cercetare și inovare Orizont Europa.
În anexă figurează o declarație comună a Croației, Cehiei, Ungariei, Letoniei, României, Slovaciei și Sloveniei, precum și declarații ale Austriei, Germaniei și Consiliului cu privire la acest punct.
Deliberări legislative
[Deliberare publică în temeiul articolului 16 alineatul (8) din Tratatul privind Uniunea Europeană]
	3.
	Pachetul privind rețeaua europeană
	[image: First reading][image: Item based on a Commission proposal]
	

	
	a)	Directivă de modificare a Directivelor (UE) 2018/2001, (UE) 2019/944 și (UE) 2024/1788 în ceea ce privește accelerarea procedurii de autorizare
	
	10740/26


Consiliul a ajuns la o abordare generală cu privire la Directiva de modificare a Directivelor (UE) 2018/2001, (UE) 2019/944 și (UE) 2024/1788 în ceea ce privește accelerarea procedurii de autorizare.
	
	b)	Regulament privind liniile directoare pentru infrastructurile energetice transeuropene
Abordare generală
	
	10746/26
+ COR 1 REV 1


Consiliul a ajuns la o abordare generală cu privire la Regulamentul privind liniile directoare pentru infrastructurile energetice transeuropene.
Portugalia și Spania au prezentat o declarație comună, astfel cum figurează în anexă. Estonia, Finlanda, Letonia, Lituania, Polonia și Suedia au prezentat o declarație comună, astfel cum figurează în anexă.
Activități fără caracter legislativ
	4.
	Eforturile de decarbonizare în domeniul energiei după 2030
Schimb de opinii
	
	9604/26

	5.
	Criza din Orientul Mijlociu: măsuri de coordonare și de răspuns în sectorul energetic
Schimb de opinii
	
	9614/26


Diverse
	6.
	a)	Revizuirea Regulamentului (UE) 2015/1222 al Comisiei privind alocarea capacităților și gestionarea congestiilor
(așa-numitul Regulament CACM)
Informare din partea Franței, Italiei și Poloniei
	
	10695/1/26 REV 1

	
	b)	Impactul Regulamentului privind metanul asupra securității energetice a UE
Informare din partea Austriei, Belgiei, Bulgariei, Republicii Cehe, Ungariei, Italiei, Lituaniei, Țărilor de Jos, Poloniei, României, Slovaciei și Suediei
	[image: Public debate proposed by the Presidency (Article 8(2) of the Council's Rules of Procedure)]
	10728/1/26 REV 1


Consiliul a luat act de informațiile furnizate de Austria, Belgia, Bulgaria, Republica Cehă, Ungaria, Italia, Lituania, Țările de Jos, Polonia, România, Slovacia și Suedia. Grecia a avut contribuții verbale.
	
	c)	Acțiuni ulterioare Concluziilor Consiliului privind securitatea aprovizionării cu radioizotopi de uz medical
Informare din partea Belgiei, Croației, Republicii Cehe, Franței, Luxemburgului, Maltei, Țărilor de Jos, Poloniei, României și Sloveniei
	[image: Public debate proposed by the Presidency (Article 8(2) of the Council's Rules of Procedure)]
	10773/26


Consiliul a luat act de informațiile furnizate de Belgia, Croația, Republica Cehă, Franța, Luxemburg, Malta, Țările de Jos, Polonia, România și Slovenia.
	
	d)	Asigurarea unor măsuri de stimulare adecvate pentru accelerarea electrificării
Informare din partea Danemarcei, Franței, Țărilor de Jos și Suediei
	[image: Public debate proposed by the Presidency (Article 8(2) of the Council's Rules of Procedure)]
	10814/26


Consiliul a luat act de informațiile furnizate de Danemarca, Franța, Țările de Jos și Suedia.
	
	e)	Programul de lucru al viitoarei președinții
Informare din partea Irlandei

ANEXĂ
Declarații privind punctele „A” cu caracter legislativ care figurează în documentul 10823/26
	Referitor la punctul 1 de pe lista punctelor „A”:
	Pachetul Orizont Europa: programul-cadru pentru cercetare și inovare 2028-2034

	
	a)	Programul-cadru și normele sale de participare și de diseminare

	
	b)	Programul specific de implementare a Programului-cadru Orizont Europa
Abordare generală parțială


DECLARAȚIA CONSILIULUI
„Abordările generale parțiale ale Consiliului privind programul-cadru Orizont Europa și programul specific nu reflectă poziția finală a Consiliului privind Institutul European de Inovare și Tehnologie (EIT) și comunitățile sale de cunoaștere și inovare (CCI). Poziția Consiliului privind EIT și CCI-uri va fi stabilită într-o etapă ulterioară, după examinarea viitoarei propuneri a Comisiei cu privire la revizuirea Regulamentului EIT.
Consiliul invită Comisia să se asigure că propunerea sa de revizuire a Regulamentului EIT oferă o bază amplă și bazată pe dovezi pentru a reflecta asupra oricăror eventuale ajustări viitoare ale cadrului general al EIT.”
DECLARAȚIA AUSTRIEI
„Austria susține programul Orizont Europa 2028-2034, cel de al 10-lea program-cadru pentru cercetare al UE, ca motor al generării de noi cunoștințe, al prosperității și al păcii în Europa.
În cursul negocierilor, am susținut cu succes orientarea cercetării către promovarea unor societăți democratice, caracterizate prin diversitate culturală, incluzive, echitabile din punct de vedere social, sigure și pașnice. Susținem de asemenea deschiderea programului către cercetarea cu dublă utilizare, atât în ceea ce privește aplicațiile civile, cât și cele militare, în interesul suveranității europene.
Cu toate acestea, regretăm finanțarea din programul Orizont Europa a cercetării cu scop exclusiv militar. O astfel de cercetare ar trebui să fie finanțată din Fondul european pentru competitivitate (FEC), care va integra activitățile din domeniul apărării acoperite în prezent de Fondul european de apărare (FEA).
Dorim să ne reafirmăm această convingere, chiar dacă nu am reușit să îi convingem suficient pe ceilalți parteneri de negociere cu privire la această chestiune. În același timp, dorim să subliniem faptul că susținem programul Orizont Europa în ansamblul său.”
DECLARAȚIA GERMANIEI
„Programul-cadru al UE pentru cercetare și inovare este un instrument esențial pentru asigurarea atât a excelenței, cât și a sustenabilității și a autonomiei strategice a UE. Germania salută și susține abordarea generală parțială privind Regulamentul de instituire a celui de al 10-lea program-cadru (Orizont Europa 2028-2034, «PC10»).
Aceasta subliniază, totuși, importanța continuării practicilor stabilite anterior și aplicate în prezent în legătură cu cercetarea care implică celule stem embrionare umane și embrioni.
Germania salută faptul că articolul 21 (Eligibilitate), alineatul (10) din Regulamentul privind PC10 stabilește criterii etice de excludere obligatorii din punct de vedere juridic pentru finanțare, în continuarea normelor existente în cadrul Regulamentului privind programul Orizont Europa 2021-2027 («PC9»). Cu toate acestea, pentru Germania este de o importanță crucială să primească, în plus, asigurarea continuă că nu vor fi alocate fonduri ale UE pentru cercetarea (inclusiv cercetarea care implică obținerea de celule stem) în cadrul căreia sunt distruși embrioni umani, întrucât astfel de practici sunt interzise în conformitate cu legislația națională germană privind protecția embrionilor. În acest sens, Germania se așteaptă ca Comisia Europeană să emită, în timp util, o declarație referitoare la Regulamentul privind cel de al 10-lea program-cadru, în concordanță cu cea emisă cu ocazia adoptării Regulamentului privind cel de al nouălea program-cadru (2021/C 185/01, «Declarația Comisiei privind etica/cercetarea în domeniul celulelor stem»).”
DECLARAȚIA CROAȚIEI, A CEHIEI, A UNGARIEI, A LETONIEI, A ROMÂNIEI, A SLOVACIEI ȘI A SLOVENIEI
„Croația, Cehia, Ungaria, Letonia, România, Slovacia și Slovenia susțin adoptarea abordării generale parțiale referitoare la propunerea privind programul Orizont Europa 2028-2034. Având în vedere că anumite dispoziții din actele sale juridice, care fac parte din negocierile orizontale privind cadrul financiar multianual (CFM), sunt excluse din abordarea generală parțială în așteptarea unor progrese suplimentare în ceea ce privește CFM, în special articolul 19 din Regulamentul privind programul Orizont Europa, aceste delegații și-au exprimat acordul referitor la abordarea generală parțială pe baza stadiului negocierilor privind CFM la momentul adoptării, astfel cum reiese din cadrul de negociere elaborat sub responsabilitatea președinției[footnoteRef:1]. [1: 	ST 10058/26.] 

În special, Croația, Cehia, Ungaria, Letonia, România, Slovacia și Slovenia consideră că este esențial ca programul să continue să ofere acces la măsuri de consolidare a capacităților atât țărilor vizate de extinderea participării, cât și țărilor în tranziție, acestea din urmă beneficiind de modalități diferențiate. De asemenea, acestea consideră că este esențial să se ia în considerare, pe baza unei creșteri nominale a cheltuielilor față de anul precedent, condiționarea accesului la măsurile relevante de consolidare a capacităților de o creștere a investițiilor publice în cercetare și inovare.”
Declarații privind punctele „B” cu caracter legislativ care figurează în documentul 10866/26
	Referitor la punctul 3b de pe lista punctelor „B”:
	Pachetul privind rețeaua europeană

	
	Regulament privind liniile directoare pentru infrastructurile energetice transeuropene
Abordare generală


DECLARAȚIA COMUNĂ A PORTUGALIEI ȘI A SPANIEI
„Finalizarea unei veritabile uniuni energetice reprezintă unul dintre pilonii fundamentali ai agendei europene.
Pentru a înregistra progrese în acest sens, este necesară nu numai armonizarea reglementărilor și a politicilor energetice la nivel european, ci și interconectarea fizică a infrastructurilor noastre energetice. Uniunea energetică nu poate exista fără o Europă bine interconectată.
Interconexiunile trebuie considerate un bun public european, și nu un subiect de negociere bilaterală. Avantajele interconectării depășesc granițele: acestea constau în prețuri angro mai mici, o mai mare securitate a aprovizionării, o mai bună integrare a surselor de energie regenerabilă și o reziliență sporită a întregului sistem de energie electrică al Uniunii Europene.
Europa se află în plin proces de tranziție către sisteme de energie electrică alimentate în totalitate din surse de energie regenerabilă, ceea ce necesită o îmbunătățire semnificativă a instrumentelor care asigură flexibilitatea. În acest sens, interconexiunile electrice sunt esențiale și constituie, de asemenea, o condiție prealabilă pentru asigurarea competitivității europene. Creșterea promisă a productivității prin electrificare se va putea materializa numai dacă piața internă a energiei va fi cu adevărat integrată.
Am salutat faptul că inițiativa «Autostrăzi energetice» a Comisiei Europene include, printre cele opt autostrăzi energetice europene desemnate, interconexiunile electrice prin Pirinei și coridorul de hidrogen verde (H2Med).


Regulamentul privind infrastructurile energetice transeuropene (TEN-E) reprezintă un instrument fundamental pentru realizarea acestor proiecte, care sunt esențiale pentru valorificarea potențialului Peninsulei Iberice de a deveni un centru al energiilor din surse regenerabile și pentru ieșirea acesteia din izolare față de restul continentului.
Prin urmare, Spania și Portugalia solicită Comisiei Europene să țină seama de inițiativa «Autostrăzi energetice», care leagă Peninsula Iberică de Europa centrală, în scenariul central ce trebuie să fie elaborat în conformitate cu articolul 11 din Regulamentul privind infrastructurile energetice transeuropene (TEN-E).”
DECLARAȚIA COMUNĂ A ESTONIEI, A FINLANDEI, A LETONIEI, A LITUANIEI, A POLONIEI ȘI A SUEDIEI
„Estonia, Finlanda, Letonia, Lituania, Polonia și Suedia salută progresele înregistrate în cadrul Consiliului cu privire la revizuirea Regulamentului TEN-E. În același timp, considerăm că protecția și reziliența infrastructurilor energetice critice ar trebui să se reflecte mai clar în compromisul final, în special în anexa II.
Războiul de agresiune al Rusiei împotriva Ucrainei, amenințările hibride și incidentele de sabotaj asupra liniilor noastre de interconexiune energetică transfrontaliere au demonstrat că infrastructurile energetice critice reprezintă o parte esențială a securității și a pregătirii Uniunii. Reziliența în fața tuturor riscurilor nu poate rămâne doar un obiectiv de politică orizontal, ci trebuie să devină un element finanțabil și măsurabil al politicilor, programelor și priorităților de investiții ale UE.
În acest context, apreciem faptul că anexa II la abordarea generală a Regulamentului TEN-E include o categorie distinctă pentru protecția și reziliența infrastructurilor energetice critice. Luând act de faptul că abordarea generală include infrastructurile de energie electrică în această categorie, subliniem că protecția și reziliența infrastructurilor energetice ar trebui considerate o chestiune sistemică în cadrul politicilor UE, care să cuprindă toate infrastructurile critice pentru asigurarea securității aprovizionării cu energie. Subliniem că protecția activelor existente, care rămân importante pentru fluxurile transfrontaliere și securitatea economică, nu ar trebui să implice prelungirea duratei de viață a infrastructurilor pentru combustibilii fosili.
Rămânem la părerea că această categorie ar trebui să includă și capacități de redresare, inclusiv pregătirea pentru reparații și stocurile regionale de componente critice și de piese de schimb, pentru a asigura restabilirea rapidă a fluxurilor transfrontaliere în urma unui atac, a unui act de sabotaj sau a altor perturbări majore.
Având în vedere cele de mai sus, subliniem că protecția infrastructurilor energetice critice ar trebui considerată o prioritate în viitorul cadru financiar multianual și ar trebui să se reflecte într-un mod mai coerent în ansamblul acquis-ului UE în domeniul energiei.
Având în vedere elementele prezentate mai sus, Estonia, Finlanda, Letonia, Lituania, Polonia și Suedia susțin continuarea progreselor în ceea ce privește protecția infrastructurilor energetice critice în cadrul Regulamentului TEN-E în cursul viitoarelor negocieri interinstituționale.”

